เดือนนี้กินยาคุมฉุกเฉินไป2ครั้งและกินยาคุมแบบแผงรายเดือน มีประจำเดือนวันที่14และหมดประมาณวันที่20หลังจากนั้นก็มีเลือดซึมมาตลอดเลยค่ะ หนูจะเป็นอะไรมั้ยคะ
สวัสดีค่ะ หากได้ทานยาคุมกำเนิดชนิด 21 เม็ดและ 28 เม็ดอยู่ และได้มีประจำเดือนในช่วงที่เว้นระยะการทานยา 7 วัน (สำหรับชนิด 21 เม็ด) หรือในช่วงที่ทานยาเม็ดที่ 23-26 (สำหรับชนิด 28 เม็ด) ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น และหากหลังจากนั้น ก็ยังคงได้ทานยาคุมกำเนิดต่อ แต่ได้มีเลือดออกซึมๆ มาตลอด น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดฮอร์โมนต่ำ ซึ่งก็ไม่ได้อันตรายอะไรค่ะ แนะนำควรสังเกตอาการไปก่อน โดยปกติ เลือดก็จะหยุดหายไปเองสำหรับยาคุมฉุกเฉิน หากทานร่วมไปด้วยขณะที่ทานยาคุมอยู่ ก็อาจทำให้เกิดเลือดออกผิดปกติได้โดยปกติ หากทานยาคุมกำเนิดได้อย่างถูกต้อง ยาคุมก็จะช่วยป้องกันการตั้งครรภ์ได้มากกว่า 99% ค่ะ ดังนั้น จึงไม่จำเป็นต้องทานยาคุมฉุกเฉินร่วมไปด้วยโดยไม่จำเป็น เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะทั้งนี้ หากเลือดที่ออก นานหลายสัปดาห์ หรือมีปริมาณมากขึ้น หรือมีปวดท้องน้อยร่วม แนะนำควรหยุดทานยา และไปพบแพทย์เพื่อตรวจหาสาเหตุ เช่น อาจมีมดลูกอักเสบ เป็นต้น